[image: image1.jpg]



Parlamentul României   

Camera Deputaţilor 
	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI
	COMISIA JURIDICĂ, DE DISCIPLINĂ ȘI IMUNITĂȚI


	București, 21 iunie 2022
Nr. 4c-7/214
	București, 21 iunie 2022
Nr.4c-13/236


PLx. 175/2022


Către,





BIROUL PERMANENT AL




CAMEREI DEPUTAȚILOR


Vă înaintăm, alăturat, Raportul comun asupra propunerii legislative pentru modificarea articolului 363 alin.(1) din Ordonanţa de Urgenţă nr.57 din 3 iulie 2019 privind Codul administrativ, transmisă Comisiei pentru administraţie publică şi amenajarea teritoriului și Comisiei juridice, de disciplină și imunități pentru dezbatere în fond, cu adresa nr. PL. x 175/2022 din 11 aprilie 2022.
	PREȘEDINTE
Simona BUCURA-OPRESCU
	VICEPREȘEDINTE
Ioan CUPŞA 

 R A P O R T    C O M U N
asupra propunerii legislative pentru modificarea articolului 363 alin.(1) din Ordonanţa de Urgenţă nr.57 din 3 iulie 2019 privind Codul administrativ
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului şi Comisia juridică, de disciplină și imunități au fost sesizate spre dezbatere în fond, cu propunerea legislativă pentru modificarea articolului 363 alin.(1) din Ordonanţa de Urgenţă nr.57 din 3 iulie 2019 privind Codul administrativ, transmisă cu adresa nr. PLx.175/2022 din 11 aprilie 2022.
În conformitate cu prevederile art.92 din Regulamentul Camerei Deputaţilor, republicat, cu modificările și completările ulterioare și ale art.75 din Constituţia României, republicată, Camera Deputaţilor este Cameră decizională.

Senatul, în calitate de primă Cameră sesizată a respins propunerea legislativă în şedinţa din 4 aprilie 2022.

Consiliul Legislativ a avizat negativ propunerea legislativă, conform avizului nr. 105 din 7 februarie 2022.

Consiliul Economic și Social  a avizat favorabil propunerea legislativă, conform avizului nr.395 din 25 ianuarie 2022.

Guvernul susține adoptarea propunerii legislative sub rezerva însușirii propunerilor și observaților transmise prin punctul de vedere.

 
Comisia pentru drepturile omului, culte şi problemele minorităţilor naţionale a avizat negativ propunerea legislativă, conform avizului nr.4c-6/236 din 28 aprilie 2022.

Comisia pentru politică economică, reformă şi privatizare a avizat favorabil propunerea legislativă cu amendamente admise, conform avizului nr.4c-1/159 din 10 mai 2022.

Comisia pentru industrii şi servicii a avizat negativ propunerea legislativă, conform avizului nr.4c-3/245 din 24 mai 2022.


Propunerea legislativă are ca obiect de reglementare modificarea art.363 alin.(6) din Ordonanţa de urgenţă a Guvernului nr.57/2019, cu privire la procedura de vânzare a bunurilor din domeniul privat. Astfel, se propune ca selectarea evaluatorilor care determină valoarea cea mai mare dintre preţul de piaţă şi valoarea de inventar a imobilului, în vederea stabilirii preţului minim de vânzare a bunurilor din domeniul privat al statului sau al unităţilor administrativ-teritoriale, să se facă potrivit prevederilor Legii nr.98/2016, şi nu prin licitaţie publică, cum este stipulat în prezent.

Potrivit prevederilor art.62 și 64 din Regulamentul Camerei Deputaţilor, republicat, cu modificările și completările ulterioare, Comisiile şi-au desfăşurat lucrările în ședințe separate.  

Comisia juridică, de disciplină și imunități a examinat inițiativa legislativă în ședința din 15 iunie 2022. 

La lucrările comisiei deputații au fost prezenți conform listei de prezență.


Comisia pentru administrație publică și amenajarea teritoriului a examinat inițiativa legislativă în ședința din 21 iunie 2022. 

La lucrările comisiei deputații au fost prezenți conform listei de prezență. 


În urma examinării şi a opiniilor exprimate, membrii celor două comisii au hotărât, cu majoritate de voturi, adoptarea propunerii legislative pentru modificarea articolului 363 alin.(1) din Ordonanţa de Urgenţă nr.57 din 3 iulie 2019 privind Codul administrativ cu amendamente admise redate în anexa la prezentul raport comun.
În raport cu obiectul şi conţinutul său, proiectul de lege face parte din categoria legilor ordinare.
	  PREȘEDINTE
Simona BUCURA-OPRESCU
	VICEPREȘEDINTE
Ioan CUPŞA

	SECRETAR,
Christine THELLMANN 
	SECRETAR,

LADÁNYI László-Zsolt


Sef serviciu, Cristian BITEA
Consilier parlamentar, Nicoleta TOMA




Consilier parlamentar, Dragoș BUCUR
Anexa
AMENDAMENTE ADMISE 
	Nr. Crt.
	Text Ordonanţa de urgenţă a Guvernului nr. 57/2019 privind Codul Administrativ
	Text propunere legislativă
	Amendamente propuse

(autor amendamente)
	Motivare

	1. 
	
	Lege 

pentru modificarea articolului 363 alin.(1) din Ordonanţa de Urgenţă nr.57 din 3 iulie 2019 privind Codul administrativ


	Lege 

pentru modificarea art.363 alin.(6) din Ordonanţa de urgenţă a Guvernului nr. 57/2019 privind Codul administrativ


	Tehnică legislativă



	2. 
	
	
Articol unic. – La articolul 363 din Ordonanţa de Urgență  nr.57/2019 din 3 iulie 2019 privind Codul administrativ, publicată în Monitorul Oficial al României, Partea I, nr. 555 din 5 iulie 2019, cu modificările şi completările ulterioare, alineatul (6) se modifică și va avea următorul cuprins:
	
Articol unic. – La articolul 363 din Ordonanţa de urgență a Guvernului nr.57/2019 privind Codul administrativ, publicată în Monitorul Oficial al României, Partea I, nr. 555 din 5 iulie 2019, cu modificările şi completările ulterioare, alineatul (6) se modifică și va avea următorul cuprins:


	Tehnică legislativă 

	3. 
	Art. 363: Reguli speciale privind procedura de vânzare a bunurilor din domeniul privat

..............................................

(6) Cu excepţia cazurilor în care prin lege se prevede altfel, preţul minim de vânzare, aprobat prin hotărâre a Guvernului sau prin hotărâre a autorităţilor deliberative de la nivelul administraţiei publice locale, după caz, va fi valoarea cea mai mare dintre preţul de piaţă determinat prin raport de evaluare întocmit de evaluatori persoane fizice sau juridice, autorizaţi, în condiţiile legii, şi selectaţi prin licitaţie publică, şi valoarea de inventar a imobilului.
	(6) Cu excepţia cazurilor în care prin lege se prevede altfel, preţul minim de vânzare, aprobat prin hotărâre a Guvernului sau prin hotărâre a autorităţilor deliberative de la nivelul administraţiei publice locale, după caz, va fi valoarea cea mai mare dintre preţul de piaţă determinat prin raport de evaluare întocmit de evaluatori persoane fizice sau juridice, autorizaţi, în condiţiile legii, şi selectaţi cu respectarea prevederilor Legii 98/2016 privind achiziţiile publice, şi valoarea de inventar a imobilului.
	(6) Cu excepţia cazurilor în care prin lege se prevede altfel, preţul minim de vânzare, aprobat prin hotărâre a Guvernului sau prin hotărâre a autorităţilor deliberative de la nivelul administraţiei publice locale, după caz, va fi valoarea cea mai mare dintre preţul de piaţă determinat prin raport de evaluare întocmit de evaluatori persoane fizice sau juridice, autorizaţi, în condiţiile legii, şi selectaţi cu respectarea legislaţiei în domeniul achiziţiilor publice, şi valoarea de inventar a imobilului.
Autor: deputat Radu-Marin Moisin – Grup parlamentar PNL


	Pentru punerea în acord cu punctul de vedere al Guvernului.


PAGE  
4

